เอกฉันท์! “สธ.” เห็นชอบ “โควิด-19” เป็นโรคติดต่ออันตรายลำดับ 14
“กระทรวงสาธารณสุข” ไฟเขียว บรรจุ “โควิด-19” เป็นโรคติดต่ออันตรายลำดับ 14 รอประกาศราชกิจจานุเบกษา
“กระทรวงสาธารณสุข” ไฟเขียว บรรจุ “โควิด-19” เป็นโรคติดต่ออันตรายลำดับ 14 รอประกาศราชกิจจานุเบกษา
24 ก.พ. 2563

คณะกรรมการโรคติดต่อแห่งชาติ ซึ่งมีนายอนุทิน ชาญวีรกูล รองนายกรัฐมนตรี และรมว.สาธารณสุข มีมติเห็นชอบให้ออกประกาศให้โรคติดเชื้อไวรัสโคโรนาสายพันธุ์ใหม่ (โควิด-19) ให้เป็นโรคติดต่ออันตราย ตาม พ.ร.บ.โรคติดต่อ พ.ศ.2558 ลำดับที่ 14 เพื่อเพิ่มความสามารถในการควบคุมการระบาดของโรคนี้เพิ่มมากยิ่งขึ้น โดยจะประกาศลงในราชกิจจานุเบกษาต่อไป พร้อมทั้งยืนยันว่าประเทศไทยยังไม่เข้าสู่ระยะที่ 3 เนื่องจากไม่พบการระบาดในประเทศ
สำหรับโรคติดต่ออันตราย 13 โรค ได้แก่ 1.กาฬโรค 2.ไข้ทรพิษ 3.ไข้เลือดออกไครเมียนคองโก 4.ไข้เวสต์ไนล์ 5.ไข้เหลือง 6. โรคไข้ลาสซา 7.โรคติดเชื้อไวรัสนิปาห์ 8.โรคติดเชื้อไวรัสมาร์บวร์ก 9. โรคติดเชื้อไวรัสอีโบลา 10.โรคติดเชื้อไวรัสเฮนดรา 11.โรคทางเดินหายใจเฉียบพลันรุนแรง (โรคซาร์ส) 12.โรคทางเดินหายใจตะวันออกกลาง (โรคเมอร์ส) และ 13.วัณโรคดื้อยาหลายขนานชนิดรุนแรงมาก